1. ------IND- 2018 0169 F-- HU- ------ 20180420 --- --- PROJET

|  |
| --- |
| FRANCIA KÖZTÁRSASÁG |
|  |  |  |
| Gazdasági és Pénzügyminisztérium |
|  |  |  |
|  |  |  |

[...]-i ... számú rendelet a pilóta nélküli légi járművek jelzőberendezéseihez kapcsolódó célkitűzések, valamint a postai és elektronikus hírközlési törvénykönyv L. 34-9-2. cikkében meghatározott mentességek feltételeinek meghatározásáról

NOR: […]

*Az érintettek köre: a rendeletileg megállapított tömeghatárt meghaladó, pilóta nélküli légi járművek távirányítói – pilóta nélküli légi járművek gyártói*

*Tárgy: e szöveg meghatározza a rendeletileg megállapított tömeghatárt meghaladó, pilóta nélküli légi járművekre kötelezően felszerelendő elektronikus és világító jelzőberendezésekre vonatkozó célkitűzéseket, valamint az e kötelezettség alóli felmentés feltételeit és az ezzel kapcsolatos szankciókat.*

*Hatálybalépés: A szöveg a 2019. január 1-jén hatályba lépő postai és elektronikus hírközlési törvény R. 20-25-1. cikke és R. 20-25-2. cikke rendelkezéseinek kivételével a közzététel napját követő napon lép hatályba.*

*Megjegyzés: A postai és elektronikus hírközlési törvénykönyvnek a pilóta nélküli polgári légi járművek biztonságos használatának megerősítéséről szóló, 2016. október 24-i 2016-1428. számú törvény által módosított L. 34-9-2. cikke értelmében, azon pilóta nélküli légi járműveket, kivéve az állami légi járműveket, amelyek tömege meghaladja a rendeletileg megállapított határértéket, elektronikus vagy digitális jelzőberendezéssel és világító jelzőberendezéssel kell felszerelni. E rendelet meghatározza az e berendezésekhez rendelt célkitűzéseket, valamint az e kötelezettség alóli felmentés feltételeit.*

*Referenciaszövegek: a rendelet a pilóta nélküli polgári légi járművek biztonságos használatának megerősítéséről szóló, 2016. október 24-i 2016-1428. sz. törvény 4. cikke I. pontjának végrehajtásáról rendelkezik. A postai és elektronikus hírközlési törvénykönyv e rendelettel módosított cikkei – a módosítás szerinti változatában – megtekinthetők a Légifrance honlapon (http.//www.legifrance.gouv.fr).*

A Miniszterelnök,

a gazdasági és pénzügyminiszter jelentése alapján,

tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvre (egységes szerkezetbe foglalt szöveg), és nevezetesen az év/XXX/F sz. értesítésre;

tekintettel a polgári légi közlekedés törvénykönyvére, különösen annak D. 510-3. cikkére;

tekintettel a postai és elektronikus hírközlési törvénykönyvre, különösen annak L. 34-9 -2. cikkére;

tekintettel a belbiztonsági törvénykönyvre, különösen a VIII. könyv V. címére;

tekintettel a közlekedési törvénykönyvre, és különösen annak L. 6100-1. és L. 6111-1. cikkeire;

tekintettel az Elektronikus Hírközlési és Postai Szabályozó Hatóság XXX-én/-án kelt véleményére;

az Államtanács (... szekció) meghallgatását követően,

elrendeli a következőket:

I. fejezet: A jelzőberendezésekkel kapcsolatos célkitűzésekre vonatkozó rendelkezések

1. cikk

A postai és elektronikus hírközlési törvény szabályozási része II. könyve I. címe 5. szakaszának 6. alszakasza (államtanácsi rendeletek) kiegészül az alábbi szövegezésű R. 20-24-2 cikkel:

„*R. 20-24-2 cikk* – I. – Az L. 34-9-2. cikk első bekezdésében megnevezett elektronikus vagy digitális jelzőberendezés célja, hogy a biztonság, a honvédelem, a segítségnyújtás és a vám területén működő szolgálatok azonosítani és lokalizálni tudják azokat a levegőben lévő, pilóta nélküli légi járműveket, amelyek tömege meghaladja a rendeletileg megállapított határértéket.

E célból a berendezésnek az alábbi információkat kell elektronikus úton továbbítania:

1. az elektronikus vagy digitális jelzőberendezés azonosító száma;

2. a légi jármű földrajzi helyzetének koordinátái és magassága;

3. ezen földrajzi helyzet naptári napja és pontos ideje;

4. a légi jármű felszállási pontjához tartozó földrajzi helyzet koordinátái;

5. A légi jármű útvonala és sebessége.

Ezen információkat – adott esetben és a szükséges tudás keretein belül – bírói, közigazgatási vagy nyomozati vizsgálat és statisztika céljából az erre jogosult személyek felhasználhatják.

II. – Az L. 34-9-2. cikk első bekezdésében megnevezett fényjelző berendezés célja, hogy a biztonság, a honvédelem, a segítségnyújtás és a vám területén működő szolgálatok könnyebben észrevegyék, és más légi járművektől megkülönböztessék azokat a levegőben lévő, pilóta nélküli légi járműveket, amelyek tömege meghaladja a rendeletileg megállapított határértéket.

III – A belügyminiszter, a közlekedési miniszter és az elektronikus hírközlésért felelős miniszter rendelete meghatározza az elektronikus vagy digitális jelzőberendezés műszaki jellemzőit és a továbbított információk formátumát, valamint a világító jelzőberendezés műszaki jellemzőit.”

**II. fejezet: A jelzési kötelezettség alóli mentesség feltételeire vonatkozó rendelkezések**

**2. cikk**

A postai és elektronikus hírközlési törvény szabályozási része II. könyve II. címe 5. szakaszának 6. alszakasza (államtanácsi rendeletek) kiegészül az alábbi szövegezésű R. 20-24-3. cikkel:

„*R. 20-24-3. cikk* – I. – A pilóta nélküli légi járművek mentesülnek az elektronikus vagy digitális jelzőberendezések kötelező felszerelése alól:

1. Ha azokat szabadidős céllal használják, ideértve a versenyeket is, és látótávolságon belül olyan személy távirányításával működnek, aki a polgári légiközlekedés törvénykönyvének D. 510-3. cikkében megnevezett repülőmodellező szövetséghez csatlakozott, országosan elismert egyesület vagy a sportminiszter által jóváhagyott több sportágra, köztük a repülőgépmodellezésre szakosodott és légiforgalmi tájékoztató útján közzétett, kellően azonosított helyen működő és ezen mentesség alá tartozó egyesület tagja;

2. Ha azokat zárt vagy fedett téren használják;

3. Ha a közlekedési törvény L. 6100-1. cikkének második bekezdésében megnevezett légi jármű kategóriába tartoznak, és nem sértik a katonai légi járművekre és a vámhatóságok, a közbiztonsági szervek és a polgári biztonsági szolgálatok által használt, állami tulajdonban lévő légi járművekre alkalmazandó rendelkezéseket;

4. Ha nem tartoznak a közlekedési törvény L. 6100-1. cikke második bekezdésében megnevezett légi járművek kategóriába, azonban vámügyi, rendőrségi, polgári biztonsági feladatok ellátására vagy a belbiztonsági törvénykönyv VIII. könyve V. címében említett valamely gyakorlati eljárás megvalósítására használják őket”

II. – A pilóta nélküli légi járművek mentesülnek az üzemképes állapotban lévő fényjelző berendezés kötelező felszerelése alól:

1. Ha azokat szabadidős céllal használják, ideértve a versenyeket is, és látótávolságon belül olyan személy távirányításával működnek, aki a polgári légiközlekedés törvénykönyvének D. 510-3. cikkében megnevezett repülőmodellező szövetséghez csatlakozott, országosan elismert egyesület vagy a sportminiszter által jóváhagyott több sportágra, köztük a repülőgépmodellezésre szakosodott és légiforgalmi tájékoztató útján közzétett, kellően azonosított helyen működő és ezen mentesség alá tartozó egyesület tagja;

2. Ha azokat zárt vagy fedett téren használják;

3. Ha azokkal a polgári légiközlekedésért felelős miniszter által meghatározott feltételek szerint próba vagy ellenőrzés céljából kísérleti repüléseket hajtanak végre;

4. Ha a közlekedési törvény L. 6100-1. cikkének második bekezdésében említett légi jármű kategóriába tartoznak, és nem sértik a katonai légi járművekre és a vámhatóságok, a közbiztonsági szervek és a polgári biztonsági szolgálatok által használt, állami tulajdonban lévő légi járművekre alkalmazandó rendelkezéseket;

5. Ha nem tartoznak a közlekedési törvény L. 6100-1. cikke második bekezdésében említett légi járművek kategóriába, azonban vámügyi, rendőrségi, polgári biztonsági feladatok ellátására vagy a belbiztonsági törvénykönyv VIII. könyve V. címében említett valamely gyakorlati eljárás megvalósítására használják őket.”

**III. fejezet: Szankciók**

**4. cikk**

A postai és elektronikus hírközlési törvény szabályozási része II. könyve II. címe 5. szakaszának 7. alszakasza (államtanácsi rendeletek) kiegészül az alábbi szövegezésű R. 20-25-1. cikkel és az R. 20-25-2. cikkel:

*„R. 20-25-1. cikk* – Negyedik osztályba sorolt szabálysértésekért kiszabható pénzbírsággal sújtandó:

1. ha a pilóta nélküli légi jármű tulajdonosa az L. 34-9-2. cikk első bekezdésében és az R. 20-24- 2. cikk I. bekezdésében meghatározott elektronikus vagy digitális jelzőberendezés hiányában, vagy működésképtelen elektronikus vagy numerikus jelzőberendezéssel működteti a légi járművet;

2. ha a pilóta nélküli légi jármű tulajdonosa az L. 34-9-2. cikk első bekezdésében és az R. 20-24 -2. cikk II. bekezdésében meghatározott fényjelző berendezés hiányában, vagy működésképtelen fényjelző berendezéssel működteti a légi járművet.”

„*R. 20-25-2. cikk* – Ötödik osztályba sorolt szabálysértésekért kiszabható pénzbírsággal sújtandó, ha:

Az L. 34-9-2. cikk első bekezdésében említett elektronikus vagy digitális jelzés önkéntes kibocsátása a kibocsátás pillanatában nem kapcsolódik tényleges repüléshez és olyan pilóta nélküli légi járműről adják le, amelyet a szállítási törvénykönyv XXX. cikkében említett adatbázisban regisztráltak.”

**5. cikk**

A büntetőeljárásról szóló törvénykönyv R. 48-1. cikkének 12. pontjában a „polgári légi közlekedési törvénykönyv” szöveg a „és a postai és elektronikus hírközlési törvénykönyv R. 20-25-1. és 20-25-2. cikkei” szavakkal egészül ki.

**IV. fejezet: Záró rendelkezések**

**6. cikk**

E rendelet rendelkezései Francia Polinézián, Wallis és Futuna területén és a Francia Déli és Antarktiszi Területeken alkalmazandók.

**7. cikk**

E rendelet a 2019. január 1-jén hatályba lépő postai és elektronikus hírközlési törvény R. 20-25-1 cikke és R. 20-25-2. cikke rendelkezéseinek kivételével a közzététel napját követő napon lép hatályba.

8. cikk

E rendelet végrehajtásáért, amelyet a Francia Köztársaság *Hivatalos Lapjában* tesznek közzé, hatáskörének megfelelően az államminiszter, a környezetvédelmi és szolidáris átmenetért felelős miniszter, a pecsétőr, igazságügyi miniszter, a gazdasági és pénzügyminiszter, a tengerentúli területekért felelős miniszter és az államminiszter mellé rendelt miniszter, környezetvédelmi és szolidáris átmenetért felelős miniszter, közlekedési miniszter felel.

Kelt:

A Miniszterelnök nevében:

Államminiszter, belügyminiszter,

Gérard COLOMB

Államminiszter, a környezetvédelmi és szolidáris átmenetért felelős miniszter,

Nicolas HULOT

A pecsétőr, igazságügyi miniszter

Nicole BELLOUBET

A gazdasági és pénzügyminiszter,

Bruno LEMAIRE

A tengerentúli területekért felelős miniszter,

Annick GIRARDIN

Az államminiszter mellé rendelt miniszter, környezetvédelmi és szolidáris átmenetért felelős miniszter, közlekedési miniszter

Elisabeth BORNE